Knaplundsøya

Knaplundsøya (pitesamisk: Gåddjo) er ei øy i Bodø kommune i Nordland som ligger mellom Saltfjorden og Skjerstadfjorden, med de to sundene Saltstraumen og Godøystraumen på henholdsvis sør- og nordsiden. Knaplundsøya har et areal på 6,3 km² og er den tredje største øya i kommunen. Tettstedet Saltstraumen omfatter de tre stedene Knaplund, Kapstøa og Ripnes vest på øya. Bosetningen Godøya ligger lengst øst på øya. Navnet Knaplund kommer fra haugen ved innløpet til Saltstraumen som er formet som en «knap lund».

Øya var strategisk for tyskerne under andre verdenskrig. De snauhogde øya og de anla en rekke utkikksposter med utsikt mot Saltstraumen for å overvåke trafikken inn Saltstraumen.

 Referanser 
Knaplundsøya på Norgeskart.no fra Statens kartverk